1962-ben indították a Kritikusok Hete szekciót. A hivatalos válogatással párhuzamosan tartott, hét nagyjátékfilmet és hét rövidfilmet versenyeztető rendezvény célja, hogy "„megbecsülésben részesítse a világ filmeseinek első és második alkotásait”". Ezen tűnt fel először többek között Bernardo Bertolucci, Ken Loach, Wong Kar-wai és François Ozon. Két évvel később a fesztivál azzal fejezte ki tiszteletét az 1963-ban elhunyt Jean Cocteau-nak, hogy kinevezte a "fesztivál örökös elnökének". 1965-ben újabb gesztusnak lehettünk tanúi: a fesztivál elnökének először választottak nőt, Olivia de Havilland amerikai színésznő személyében.